किसी न किसी मौके पर दूसरी टीम गलती करेगी और स्पेन एक गोल करके जीत जाएगा. 2010 के वर्ल्ड कप में स्पेन की यह रणनीति खासी सफल रही. स्पेनिश क्लब बार्सिलोना की पदचिह्नों पर चलते हुए स्पेन वर्ल्ड चैंपियन बन गया. अगले एक दो साल और टिकी टाका स्टाइल चला. लेकिन अब धीरे धीरे बाकी टीमें इसे समझने लगी थीं. यूरो 2012 के फाइनल में पुर्तगाल ने स्पेन को रुला कर रख दिया. नतीजा पेनल्टी और भाग्य ने तय किया. पुर्तगाल का एक शॉट गोलपोस्ट से टकराकर बाहर चला गया और स्पेन का ऐसा ही शॉट गोल में बदल गया. स्पेन के लिए यह पहली चेतावनी थी, जिसे अनदेखा किया गया.